Teate avaldamineveinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni aasta delegeeritud määruse (EL) 2019/33 artikli 17 lõigetele 2 ja 3

(2022/C 179/05)

Käesolev teade avaldatakse vastavalt komisjoni delegeeritud määruse (EL) 2019/33 artikli 17 lõikele 5 (1).

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Calatayud“

PDO-ES-A0247-AM02

Teate esitamise kuupäev: 4.2.2022

HEAKSKIIDETUD MUUDATUSE KIRJELDUS JA PÕHJUSED

1. Kaitstud päritolunimetusega veinide kirjelduse uus sõnastus

KIRJELDUS

Tootespetsifikaadi punkti 2 kehtivas sõnastuses on kaitstud päritolunimetusega hõlmatud veinid loetletud viinamarjasaaduste kategooriate kaupa (valged veinid, roosad veinid, punased veinid, kvaliteetvahuveinid, liköörveinid, poolvahuveinid). Siiski avastati koostamisel tehtud viga, kuna 1. kategooriasse „Vein“ olid lisatud märkega „looduslikult magus“ ja „hiline korje“ tähistatavad veinid. Mõlemad märked on lisatud Hispaania õigusaktidesse valikuliste elementidena, mida kasutatakse üleküpsenud viinamarjadest valmistatud kaitstud päritolunimetuse või geograafilise tähisega veinide puhul.

Lisaks asendatakse maksimaalset suhkrusisaldust käsitlevas lõigus mõiste „redutseerivad suhkrud“ mõistega „jääksuhkrud“. Samuti on muudetud sõnastust nii, et tootespetsifikaadis on alles ainult kaitstud päritolunimetuse „Calatayud“ eripärad.

Muudatus puudutab tootespetsifikaadi punkti 2 „Veinide kirjeldus“ ning koonddokumendi punkte 3 ja 4.

Muudatust loetakse standardmuudatuseks, kuna delegeeritud määruse (EL) 2019/33 artikli 14 kohaselt ei seisne see viinamarjasaaduste kategooria muutmises, väljajätmises või lisamises, vaid tuleneb sõnastuse vea parandamisest eespool nimetatud punktides. Samuti ei mõjuta see ühtegi teist selles artiklis nimetatud tingimust.

PÕHJENDUS

Tuleb parandada 16. kategooria „Üleküpsenud viinamarjadest valmistatud vein“ väljajätmisega seotud viga tootespetsifikaadi ja koonddokumendi algses sõnastuses. Nimetatud kategooriasse lisatakse märgisega „looduslikult magus“ ja „hiline korje“ tähistatud veinide analüütiliste ja organoleptiliste omaduste kirjeldus.

2. Geograafilise piirkonna laiendamine

KIRJELDUS

Kaitstud päritolunimetuse „Calatayud“ geograafilisse piirkonda lisatakse viis haldusüksust: Daroca, Machones, Murero, Orcajo ja Villafeliche. Samuti täiendatakse punktis esitatud teavet viitega provintsile ja autonoomsele piirkonnale, kus geograafiline piirkond asub.

Muudatus mõjutab tootespetsifikaadi punkti 4 „Geograafilise piirkonna piiritlemine“ ja koonddokumendi punkti 6 „Määratletud piirkond“.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei muuda see seost kehtetuks. Samuti ei mõjuta see ühtegi teist selles artiklis nimetatud tingimust.

PÕHJENDUS

Muudatust toetavad Zaragoza ülikooli 2019. aasta veebruaris ja Aragoni valitsuse haldusosakondade 2019. aasta novembris ja 2021. aasta juunis avaldatud aruanded kaitstud päritolunimetuse „Calatayud“ territoriaalsete piiride laiendamise ja sellega seotud veinivalmistusaspektide kohta. Tehtud uuringud ja katsed lubavad järeldada, et kaitstud päritolunimetuse territoriaalne laiendamine, mis hõlmaks Daroca, Manchonesi, Murero, Orcajo ja Villafeliche haldusüksusi, ei muuda seost geograafilise piirkonnaga ega kaitstud päritolunimetusega „Calatayud“ hõlmatud veinide omadusi.

Kaitstud päritolunimetusega hõlmatud piirkondades analüüsitud parameetrid, nagu mullatüübid, kliima (sademed ja temperatuur) ning viinamarjaistanduste asukohtade kõrgus ja seal kasvatatavad sordid, näitavad, et need sarnanevad „Calatayud“ tähisega veinide parameetritega. Piirkonnaga on olemas selge looduslik ühendus.

Veinivalmistamisega seoses uuriti nelja kaitstud päritolunimetusega veine määratlevat parameetrit: sordi osakaal ja viinamarjaistanduste saagikus, põhianalüüs, organoleptiline analüüs ja tuumamagnetresonants (protoonne TMR). Kõigi näitajate puhul on tõendatud, et uutest piirkondadest pärit veinid on võrreldavad kaitstud päritolunimetusega „Calatayud“ hõlmatud veinidega. Eriti oluline on protoonse TMRi spektrijälg, mis näitab, et lisatavate piirkondade veinid vastavad kaitstud päritolunimetuse normile, millega on tõendatud, et kaitstud päritolunimetuse „Calatayud“ tootespetsifikaadis kirjeldatud veinide seos piirkonnaga ja toote omadused ei muutu.

3. Seost kirjeldava sõnastuse parandamine

KIRJELDUS

Parandatakse ja täiendatakse seost geograafilise piirkonnaga käsitlevat osa, eeskätt lisatakse geograafilise piirkonna ja toote omaduste vahelise põhjusliku seose kirjeldus iga tootespetsifikaadi punktis 2 nimetatud viinamarjasaaduse kategooria puhul, eesmärgiga täpsustada eripärasid, mida piirkond annab igale kaitstud päritolunimetusega „Calatayud“ veinitüübile.

Käesolev muudatus mõjutab tootespetsifikaadi punkti 7 „Seos“ ja koonddokumendi punkti 8 „Seoste kirjeldus“.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei muuda see seost kehtetuks, vaid parandab lihtsalt selle sõnastust. Samuti ei mõjuta see ühtegi teist selles artiklis nimetatud tingimust.

PÕHJENDUS

Tootespetsifikaadi muudatust kasutatakse seose kirjelduse parandamiseks ja eelkõige selleks, et järgida õigusakte, mille kohaselt peab seost näitama iga kaitstud päritolunimetusega hõlmatud kategooria puhul.

4. Kaitstud päritolunimetuse suhtes kohaldatavate nõuete muutmine

KIRJELDUS

Välja jäetakse viide kontrollasutusele, mis koostab saagikoristuseeskirjad, määrab saagikoristuse alguse, koristatud viinamarjade sorteerimise ja transpordi.

Käesolev muudatus mõjutab punkti 8.B.i „Kohaldatavad nõuded“. Lisanõuded. Tootespetsifikaadis toodud viljelustavad. Muudatus ei puuduta koonddokumenti.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei mõjuta see ühtegi teist selles artiklis nimetatud tingimust.

PÕHJENDUS

Arvestades praegu kehtivaid viljelustavasid, kohapealsete töötajate ja veinispetsialistide pidevat koolitamist ning iga-aastaseid kliimakõikumisi, ei peeta vajalikuks määrata kindlaks saagikoristuse alguskuupäev ega kehtestada erinõuded viinamarjade transportimisele. Lähtuvalt kaitstud päritolunimetusega veinide valmistamise tehnilistest ja valmistusstandarditest määrab iga kaitstud päritolunimetusega veinitootja vastavalt viinamarjade küpsusele järkjärgulise korjegraafiku ning transpordiviisi, mis ei kahjusta marjade kvaliteeti.

5. Valmimis- ja laagerdamisrajatiste erinõuete väljajätmine

KIRJELDUS

Välja jäetakse hetkel tootespetsifikaadis sätestatud nõuded, mis käsitlevad kaitstud päritolunimetusega veinide laagerdumisrajatisi. Samuti jäetakse välja vaatide elueale kehtestatud tähtajad.

Käesolev muudatus mõjutab punkti 8.b.ii „Kohaldatavad nõuded“. Lisanõuded. Valmimis- ja laagerdamisrajatised tootespetsifikaadis. Muudatus ei puuduta koonddokumenti.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei mõjuta see ühtegi teist selles artiklis nimetatud tingimust.

PÕHJENDUS

Kuna laagerdumisrajatiste puhul on kehtestatud üldised temperatuuri-, niiskus- ja ventilatsioonitingimused, mille puhul ei ole konkreetseid väärtusi määratud, on nende eemaldamine õigustatud.

Vaatidega seoses on turul hetkel nõudlus väga suur puuviljaste, vaatidest tulenevate puidunootidega veinide järele. Veinitehnikud segavad tavaliselt uutes vaatides hoitud veine kasutatud vaatides säilitatavate veinidega. Seetõttu ei peeta vajalikuks kehtestada vaatidele maksimaalset kasutusperioodi.

6. Mõiste „sobiv“ ametlik muutmine

KIRJELDUS

Täiendavaid villimisnõudeid käsitlevas osas asendatakse väljend „sobivaks liigitatud veinid“ väljendiga „kaitstud päritolunimetusega veinid“.

Käesolev muudatus mõjutab punkti 8.b.iii (mis muudetakse punktiks ii) „Kohaldatavad nõuded“. Lisanõuded. Tootespetsifikaadi nõuded pakendamisele. Muudatus ei puuduta koonddokumenti.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei mõjuta see ühtegi teist selles artiklis nimetatud tingimust.

PÕHJENDUS

Tegemist on terminoloogia ajakohastamisega kooskõlas standardiga UNE-EN ISO/IEC 17065:2012. Vastavushindamine. Nõuded tooteid, protsesse ja teenuseid sertifitseerivatele asutustele.

7. Märgistamisnõuete muutmine

KIRJELDUS

Täiendava nõudena kehtestatakse üksnes kaitstud päritolunimetusega registreeritud veinide tootjatele kohustus esitada kaubanduslikel märgistel teavet, mille alusel tehakse kindlaks turustatavad veinid, et kontrolliasutus saaks need lisada märgistusregistrisse, millega kaotatakse vajadus nimetatud asutuse poolse heakskiitmise järele.

Kaitstud päritolunimetusega „Calatayud“ hõlmatud veinide puhul kasutada lubatud valikuliste märgiste loetelu täiendatakse, et need vastaksid siseriiklikes õigusaktides tootmismeetodite puhul kindlaks määratud märgistele ning konkreetselt kaitstud päritolunimetuse puhul kindlaks määratud märgistele.

Samuti ajakohastatakse käesolevas lõikes toodud viited vastavalt Euroopa õigusaktidele.

Käesolev muudatus mõjutab punkti 8.b.iv (mis muudetakse punktiks iii) „Kohaldatavad nõuded“. Lisanõuded. Tootespetsifikaadi nõuded märgistusele. Muudatus ei puuduta koonddokumenti.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei mõjuta see ühtegi teist selles artiklis nimetatud tingimust.

PÕHJENDUS

Kooskõlas tööstusomandit ja kaubamärke käsitlevate õigusaktide ja kohtupraktikaga ning võttes arvesse turu ühtsuse põhimõtteid, jäetakse välja märgiste kasutamisload.

8. Muud muudatused

KIRJELDUS

Kaitstud päritolunimetust „Calatayud“ reguleeriva asutuse faksinumber jäetakse välja ning ajakohastatakse viide standardile UNE-EN ISO/IEC 17065:2012.

Käesolev muudatus mõjutab punkti 9 „Spetsifikaadi järgimise kontrollimine“. Kontrolliasutus on toodud tootespetsifikaadis ega mõjuta koonddokumenti.

Muudatust loetakse standardmuudatuseks, sest vastavalt delegeeritud määruse (EL) 2019/33 artiklile 14 ei mõjuta see ühtegi teist selles artiklis nimetatud tingimust.

PÕHJENDUS

Tootespetsifikaadi sõnastuse ajakohastamine käesolevas punktis.

KOONDDOKUMENT

1. Nimetus(ed)

Calatayud

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

5. Kvaliteetvahuvein

8. Poolvahuvein

16. Üleküpsenud viinamarjadest valmistatud vein

4. Veini(de) kirjeldus

1. Valge vein

LÜHIKIRJELDUS

Välimus: kahvatu õlgkollane värvus, selge, erk, võimalikud rohekad toonid. Lõhn: puhtad ja värsked puuviljanootidega esmased aroomid, mõõduka kuni suure intensiivsusega. Maitse: värske, maitseküllane ja aromaatne, kergelt happeline ja hästi tasakaalus.

(*) Maksimaalne vääveldioksiidisisaldus: 180 mg/l, kui suhkrusisaldus on väiksem kui 5 g/l, ja 240 mg/l, kui suhkrusisaldus on 5 g/l või suurem.

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta)

2. Roosa vein

LÜHIKIRJELDUS

Välimus: maasika- kuni vaarikaroosa värvus, särav ja ere, lillaka läikega. Lõhn: tugev aroom, väga lilleline ja puuviljaline, meenutab maasikat, vaarikat, punaseid marju ja roosi kroonlehti. Maitse: värske, puuviljane ja kergelt happeline, maitseküllane, tugev.

(*) Maksimaalne vääveldioksiidisisaldus: 180 mg/l, kui suhkrusisaldus on alla 5 g/l, ja 240 mg/l, kui suhkrusisaldus on 5 g/l või suurem.

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta)

3. Punane vein

LÜHIKIRJELDUS

Välimus: punase kirsi, tumeda granaatõuna või hapukirsi värvusega, selge, keskmise intensiivsusega, servadel violetsete varjunditega, noore veini tunnustega. Lõhn: puhtad aroomid, tugev sordile omane puuviljasus, lilleliste nüanssidega. Maitse: maitseküllane, täidlane, hea happesuse ja alkoholisisalduse tasakaaluga. Kerge tanniinsusega ja pika järelmaitsega.

(*) Maksimaalne vääveldioksiidisisaldus: 150 mg/l, kui suhkrusisaldus on väiksem kui 5 g/l, ja 180 mg/l, kui suhkrusisaldus on 5 g/l või suurem.

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,5 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta)

4. Punane vein „Calatayud superior“

LÜHIKIRJELDUS

Välimus: hapukirsi- kuni rubiinpunane värvus, väga intensiivne, selge ja ereda välimusega. Lõhn: sügav aroom, puuviljaste ja palsamiäädikaste, mineraalsete, rösti ja vürtsi nüanssidega. Maitse: terviklik, puuviljane, palsamiäädikaste nootidega ja väga pika järelmaitsega.

(*) Maksimaalne vääveldioksiidisisaldus: 150 mg/l, kui suhkrusisaldus on väiksem kui 5 g/l, ja 180 mg/l, kui suhkrusisaldus on 5 g/l või suurem.

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 14 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta)

5. Poolvahuvein

LÜHIKIRJELDUS

Välimus (valged, roosad ja punased veinid): kollane ja roosakas värvus rohekate ja violetsete varjunditega. Lõhn: puhas, selge puuvilja- ja lillearoom. Maitse: värske ja suus mahe, kergelt süsihappegaasine.

(*) Maksimaalne vääveldioksiidisisaldus: 180 mg/l valgete ja roosade veinide puhul ning 150 mg/l punaste veinide puhul, kui suhkrusisaldus on väiksem kui 5 g/l; 240 mg/l valgete ja roosade veinide puhul ning 180 mg/l punaste veinide puhul, kui suhkrusisaldus on 5 g/l või suurem.

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 7 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta)

6. Kvaliteetvahuvein

LÜHIKIRJELDUS

Välimus: valge või roosakas säravkahvatute toonidega. Kerge ja püsiv süsihappegaasimull. Lõhn: intensiivsed ja puhtad aroomid kergete pudelis kääritamise mahedate nüanssidega. Maitse: värske ja tasakaalustatud, kerge happesusega, suus meeldiv. Neelamisel puhas maitse.

(*) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 10,83 Maksimaalne vääveldioksiidi üldsisaldus (milligrammides liitri kohta) 160

7. Liköörveinid

LÜHIKIRJELDUS

Välimus (valged ja punased veinid): selge kollane ja lillakaspunane värvus. Lõhn: puhtad, selged ja tugevad aroomid koos tugevate lilleliste, mesiste ja likööris leotatud puuviljade varjunditega. Maitse: maitseküllane, pisut magusalt puuviljane, suus tugeva maitsega, hea happesusega.

(*) Maksimaalne vääveldioksiidisisaldus: 150 mg/l, kui suhkrusisaldus on vähem kui 5 g/l, ja 200 mg/l, kui suhkrusisaldus on 5 g/l või suurem.

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 15 Maksimaalne vääveldioksiidi üldsisaldus (milligrammides liitri kohta)

8. Üleküpsenud viinamarjadest valmistatud vein

LÜHIKIRJELDUS

Looduslikult magus vein

Välimus (valged, roosad ja punased veinid): intensiivne kollane ja punane värvus kuldsete või violetsete varjunditega. Lõhn: küpsed puuviljad, tugev, suhkrustatud puuviljad. Maitse: maitseküllane, täidlane, siidine, viskoosne, magus.

Hilise korje vein

Välimus (valged, roosad ja punased veinid): värvus varieerub kuldkollasest oranžikaspunase kuni rubiinpunaste toonidega tumeda punakaslillani. Lõhn: intensiivne, lilleline, värske, puuvilja magususest ja tammevaadis laagerdunud veinist tulenev aroom. Maitse: suus täidlane, siidine, viskoosne, maitseküllane, väga püsiv.

(*) Maksimaalne vääveldioksiidisisaldus: valged ja roosad veinid: 240 mg/l; punased veinid: 180 mg/l

(**) Nimetamata analüütilised näitajad peavad olema kooskõlas kehtivate õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 13 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 15 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

1. Viljelustavad

Minimaalne istutustihedus peab olema vähemalt 1 300 viinapuud hektari kohta ja maksimaalselt 4 500 viinapuud hektari kohta, mis on jaotatud ühtlaselt kogu istutusalale.

2. Veinivalmistuse eritava

Saagikoristuse ajal kasutatakse kaitstud päritolunimetusega veinides ainult terveid viinamarjapartiisid, mis on saavutanud sobiva küpsusastme ja mille suhkrusisaldus on vähemalt 170 grammi liitri virde kohta. Kõik partiid, mis ei vasta nõuetele, tuleb teistest eraldada.

Viinamarjavirde või veini ekstraheerimiseks ja pressimisjääkidest eraldamiseks tuleb rakendada sobivat survet, nii et saagikus ei ületaks 70 liitrit veini iga 100 kilogrammi viinamarjade kohta.

3. Veinivalmistamisele kohaldatav piirang

Värvaine ekstraheerimiseks ei ole lubatud kasutada viinamarjade eelsoojendamist või virde ja pressimisjääke sisaldava veini soojendamist.

5.2. Maksimaalne saagikus

1. Punased sordid 7 000 kilogrammi viinamarju hektari kohta

2. Punased sordid 49 hektoliitrit hektari kohta

3. Valged sordid 8 000 kilogrammi viinamarju hektari kohta

4. Valged sordid 56 hektoliitrit hektari kohta

6. Määratletud geograafiline piirkond

Kaitstud päritolunimetuse „Calatayud“ geograafiline piirkond koosneb järgmistest Aragóni autonoomses piirkonnas Zaragoza provintsis asuvatest haldusüksustest: Abanto, Acered, Alarba, Alhama de Aragón, Aniñón, Ariza, Atea, Ateca, Belmonte de Gracián, Open, Calatayud, Carenas, Castejón de las Armas, Castejón de Alarba, Cervera de la Cañada, Cetina, Clarés de Ribota, CODOd, Daroca, El Frasno, Fuentes de Jiloca, Godojos, Ibdes, Jaraba, La Vilueña, Maluenda, Manchones, Mara, Miedes, Monterde, Montón, Morata de Jiloca, Moros, Munébrega, Murero, Nuévalos, Olvés, Orcajo, Orera, Paracuellas de Jiloca, Ruesca, Sediles, Terrer, Torralba de Ribota, Torrijo de la Cañada, Valtorres, Velilla de Jiloca, Villafeliche, Villalba del Perejil, Villalengua, Villarroya de la Sierra.

7. Veiniviinamarjasordid

„CHARDONNAY“

„GARNACHA BLANCA“

„GARNACHA TINTA“

„MACABEO–VIURA“

„SYRAH“

„TEMPRANILLO“

8. Seos(t)e kirjeldus

VEIN

Seos nende veinide ja geograafilise piirkonna vahel pärineb 2. sajandist enne Kristust ning nende kõrget kvaliteeti on kirjeldatud läbi sajandite.

Äärmuslik kontinentaalne kliima, mida iseloomustavad pikad ja külmad talved, kuumad suved ja väga väike sademete hulk, ning geograafilise piirkonna erinevad mullad annavad neile veinidele omased tunnused, nagu rikkalik aromaatsus, täidlus ja mineraalsed varjundid.

Suvisel ajal peavad kõrgel asuvad viinamarjaistandused hästi vastu tugevale päevasele kuumusele ja taastavad öisel ajal värskuse, et järgmisel hommikul lehtedes suhkruid sünteesida, mistõttu on võimalik saada komplekssemaid ja suurema alkoholisisaldusega veine, sest viinapuude ainevahetus ei ole pärsitud.

Suured erinevused öise ja päevase temperatuuri vahel küpsemisperioodil loovad viinamarjade aroomide lähteained. Selline aeglane küpsemine soodustab aktiivselt fenoolsete ühendite teket, andes veinidele värvuse ja struktuuri ning tagades neile pika eluea.

Kõik need tegurid soodustavad komplekssete, hästi struktureeritud ja elegantsete veinide tootmist.

LIKÖÖRVEIN

Geograafilise piirkonna mullastik ja kliimatingimused on ideaalsed seda tüüpi traditsiooniliste veinide tootmiseks, sest need annavad kõrge suhkrusisaldusega viinamarju, millest saadakse tugeva aroomiga lilleliste ja mesiste varjunditega veine. Kõik need omadused tulenevad väga küpsetest viinamarjadest, mis on pärit kõrgetel aladel asuvatest viinamarjaistandustest, mille saagikus viinapuu kohta on väike.

KVALITEETVAHUVEIN

Põhjapoolsetest viinamarjaistandustest, mis asuvad viljakatel lubjakivi- ja savimuldadel, saadakse suurema saagikusega ja seetõttu väiksema alkoholisisaldusega viinamarju, mis varasema saagikoristuse ja sellest lähtuva madalama suhkrusisalduse koosmõjul võimaldavad toota traditsioonilisel meetodil valmistatud kvaliteetvahuveine, millel on tugev aroom ning värsked ja tasakaalustatud maitsed.

POOLVAHUVEIN

Geograafilisele piirkonnale iseloomulikud piirkondlikud kliimatingimused, kus saagikoristuse ajal valitsevad mõõdukad temperatuurid, koos kõrgel asetsevate viinamarjaistandustega võimaldavad saada väiksema suhkrusisaldusega ja hea happesusega värskeid viinamarju, mille tulemuseks on noored, värsked ja kerged veinid, mis on suus mahedad ja kergelt süsihappegaasised.

ÜLEKÜPSENUD VIINAMARJADEST VALMISTATUD VEIN

Seda tüüpi veini puhul on vaja saagikoristust edasi lükata, pikendades sellega küpsemist ja päikesevalguses veedetud aega, et saada suurema suhkrusisaldusega viinamarju. Samuti võimaldab kaitstud päritolunimetuse „Calatayud“ geograafilise piirkonna madalamate alade savimuldades kasvatamine toota küpsete, siidiste, õliste ja viskoossete puuviljanüanssidega soojalt mõjuvaid veine.

9. Muud olulised tingimused (pakendamine, märgistamine, muud nõuded)

Õigusraamistik:

siseriiklikud õigusaktid

Lisatingimuse liik:

pakendamine määratletud geograafilises piirkonnas

Tingimuse kirjeldus

Pakendamine peab toimuma tootespetsifikaadis määratletud geograafilises piirkonnas. Vastavalt ettenähtule on veinitootjad veine alati pudelisse villinud tootmispiirkonnas ja see kajastub ka järjestikku avaldatud määrustes.

Peamine põhjus seisneb veini kvaliteedi ja ainulaadsuse säilitamises, et vältida redoksreaktsiooni selle transpordi käigus.

Õigusraamistik:

siseriiklikud õigusaktid

Lisatingimuse liik:

täiendavad märgistusnõuded

Tingimuse kirjeldus

Märgistele peab olema lisatud märge: päritolunimetus „Calatayud“.

Tarbimiseks mõeldud tooted peavad olema varustatud kontrollasutuse poolt nummerdatud ja välja antud garantiimärgistega, mille registreeritud veinitootja kinnitab sellisel moel, et neid ei saa uuesti kasutada.

Link tootespetsifikaadile

https://www.aragon.es/documents/20127/88928293/Pliego_Condiciones_DOP_Calatayud.pdf/b90b59a9-c693-33f3-92a0-80452ff0d291?t=1643717605363

(1) ELT L 9, 11.1.2019, lk 2.